google/wiki40b huggingface dataset:
Ευρωπαϊκά Έτη

Τα Ευρωπαϊκά Έτη αποτελούν έναν ετήσιο θεσμό της Ευρωπαϊκής Ένωσης.  Κάθε χρόνο, η Ευρωπαϊκή Ένωση επιλέγει να αναδείξει ένα θέμα με σκοπό να ενθαρρύνει τη δημόσια συζήτηση και το διάλογο μεταξύτων κρατών μελών της αλλά καιστο εσωτερικό τους, επικεντρώνοντας την προσοχή των Ευρωπαίων πολιτών στο συγκεκριμένο θέμα.

Ιστορία

Ξεκινώντας από το 1983 το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης επιλέγουν ένα ετήσιο πλαίσιο δράσης κάθε χρόνο, βασισμένο σε πρόταση της Ευρωπαϊκής Επιτροπής. Τα Ευρωπαϊκά Έτη αποτελούν μία εκστρατεία αφύπνισης με σκοπό την εκπαίδευση των Ευρωπαίων πολιτών και την προσέλκυση του ενδιαφέροντος των εθνικών κυβερνήσεων των κρατών μελών σε ένα συγκκεριμένο θέμα, με σκοπό την αλλαγή στάσεων και συμπεριφορών τόσο σε εθνικό όσο και σε ευρωπαϊκό επίπεδο.
Μεσκνέτ

Μυθολογία

Στην αρχαία Αίγυπτο οι γυναίκες γεννούσαν οκλαδόν πάνω σε δύο τούβλα τα οποία ήταν γνωστά τούβλα γέννησης, και η Μεσκενέτ ήταν η θεά που σχετίζονταν με αυτόν τον τρόπο γέννας. Έτσι, στην τέχνη αναπαριστάται κάποιες φορές σαν τούβλο με γυναικείο κεφάλι, έχοντας σε αυτό μια μήτρα αγελάδας. Άλλες φορές απεικονίζεται ως γυναίκα, πάλι με μήτρα αγελάδας στο κεφάλι της.
Καθώς ήταν η υπεύθυνη για τη δημιουργία του Κα, ήταν συνυφασμένη με το πεπρωμένο. Έτσι, αργότερα λέγεται ότι κάποιες φορές σχημάτιζε ζευγάρι με τον Σάι, που έγινε θεότητα του πεπρωμένου ως εξέλιξη της αφηρημένης έννοιας του πεπρωμένου και της μοίρας.
Η Μεσκενέτ κατέχει κεντρικό ρόλο στην τελευταία ιστορία του Παπύρου Γουέστκαρ. Η ιστορία διηγείται την γέννηση των Ουζερκάφ, Σαχουρέ και Νεφεριρκαρέ, τριών πρώτων φαραώ της Πέμπτης Δυναστείας, που σε αυτήν την ιστορία είναι τρίδυμα. Αμέσως μετά τη γέννηση του κάθε παιδιού, εμφανίζεται η Μεσκενέτ και προφητεύει ότι αυτό θα γίνει βασιλιάς της Αιγύπτου.
Πρωθυπουργός της Δανίας

Διατελέσαντες πρωθυπουργοί της Δανίας

O Μεγάλος Καγκελάριος ήταν αξίωμα, προκάτοχος του Πρωθυπουργού.
Με † αναφέρονται οι θάνατοι εν ενεργεία

Μεγάλοι Καγκελάριοι επί βασιλείας Φρειδερίκου Δ΄(1699–1730)

Από
Έως
Πορτρέτο
Όνομα
(Γέννηση–Θάνατος)26 Αυγούστου 169921 Ιουλίου 1708 †
Κόνραντ φον Ρέβεντλοου
(1644–1708)17081721
Κρίστιαν Κριστόφερσεν Σεχέστεντ
(1666–1740)20 Ιουνίου 172117 Οκτωβρίου 1730
Ούλρικ Άντολφ Χόλσταϊν
(1664–1737)
Σωτήρης Λύτρας

Βιογραφικά στοιχεία

Γεννήθηκε το 1941 στην Αθήνα. Σπούδασε νομική στο Πανεπιστήμιο Αθηνών και συμπλήρωσε τις σπουδές του στο πανεπιστήμιο της Σορβόννης, του οποίου αναγορεύθηκε διδάκτορας Δημοσίου Δικαίου με ειδίκευση στο Διοικητικό Δίκαιο. Έχει ασκήσει μαχόμενη δικηγορία, παράλληλα με την πανεπιστημιακή του σταδιοδρομία που ξεκίνησε το 1983, όταν εξελέγη λέκτορας Δημοσίου Δικαίου στη Νομική Σχολή του Πανεπιστημίου Αθηνών. Το 1987 έγινε επίκουρος καθηγητής, το 1989 αναπληρωτής καθηγητής και το 1993 τακτικός καθηγητής. Πλέον είναι ομότιμος καθηγητής της Νομικής Σχολής Αθηνών. Υπήρξε μέλος της Αρχής Προστασίας Δεδομένων Προσωπικού Χαρακτήρα  (1997 – 2005), μέλος του Ειδικού Δικαστηρίου των άρθρων 88 και 99, και έχει συμμετάσχει σε πολλές νομοπαρασκευαστικές επιτροπές.
Το 1988 διορίστηκε από τον Ανδρέα Παπανδρέου στη θέση του γενικού γραμματέα του Υπουργικού Συμβουλίου, θέση στην οποία παρέμεινε μέχρι το 1989. Την περίοδο 1993 - 1996 επανήλθε στην ίδια θέση ενώ τον Οκτώβριο του 2009 στην κυβέρνηση που σχηματίστηκε από τον Γιώργο Παπανδρέου ανέλαβε για τρίτη φορά την θέση του γενικού γραμματέα του υπουργικού συμβουλίου, μέχρι τον Ιούνιο του 2012 και τον σχηματισμό της κυβέρνησης Σαμαρά, όταν τη θέση του πήρε ο Τάκης Μπαλτάκος.
Διαμένει στην Αθήνα, και έχει συγγράψει διάφορα νομικά βιβλία.
Ίντμπουρ

Βασίλισσα του Ουέσσεξ

Η Ίντμπουρ παντρεύτηκε τον Μπέορτρικ του Ουέσσεξ (789), ο πατέρας της ήταν εκείνη την περίοδο ο ισχυρότερος βασιλιάς της Αγγλίας και με τον γάμο αυτό κέρδισε την υποστήριξη του συζύγου της. Ο Ασσέρ αναφέρει ότι έγινε τόσο ισχυρή που πέτυχε την εκτέλεση όλων των εχθρών της δηλητηριάζοντας το φαγητό ή το ποτό τους, το 802 αποπειράθηκε να δηλητηριάσει έναν ευνοούμενο του Μπέοτρικ αλλά κατά λάθος μαζί με αυτόν δηλητηρίασε και τον ίδιο τον σύζυγο της, ο νεαρός άντρας ονομαζόταν Γουόρ. Το Αγγλοσαξωνικό χρονικό καταγράφει τον θάνατο δυο αντρών πριν την άνοδο στον θρόνο του Ουέσσεξ του Εγβέρτου παππού του Αλφρέδου του Μέγα.

Εξορία

Η Ίντμπουρ δραπέτευσε κατόπιν στην αυλή του Καρλομάγνου στην οποία ο διάδοχος του συζύγου της Εγβέρτος του Ουέσσεξ είχε καταφύγει όταν εξορίστηκε από τον Μπέορτρικ. Ο Άσσερ αναφέρει ότι ο Καρλομάγνος γοητεύτηκε υπερβολικά από την πρώην βασίλισσα, έφερε μπροστά της έναν από τους γιους του και την ρώτησε αν προτιμάει τον ίδιο ή τον γιο του, η Ίντμπουρ του απάντησε ότι προτιμά τον γιο του σαν πιο νέο. Ο Καρλομάγνος ενοχλημένος της απάντησε ότι αν προτιμούσε τον ίδιο θα είχε και τους δυο, με την προτίμηση της στον γιο του δεν θα έχει κανέναν, της πρόσφερε μια θέση ηγουμένης σε μοναστήρι και η Ίντμπουρ την δέχτηκε. Σύντομα ξέσπασε σεξουαλικό σκάνδαλο με την ίδια και έναν νεαρό Σάξονα άντρα, διώχθηκε από το μοναστήρι χωρίς χρήματα με εντολή του Καρλομάγνου και πέρασε τα τελευταία χρόνια της ζωής της ζητιάνα στους δρόμους της Παβίας.
Αριστείδης Καμάρας

Σε συλλογικό επίπεδο

Ξεκίνησε την καριέρα του στον Απόλλωνα Σμύρνης (τότε Απόλλων Αθηνών) και το 1961 τον απέκτησε ο Παναθηναϊκός, στον οποίο αγωνίστηκε για δώδεκα χρόνια συμμετέχοντας σε 305 αγώνες της Α΄ Εθνικής σκοράροντας 18 τέρματα στο πρωτάθλημα και 3 στο Κύπελλο. Με τον Παναθηναϊκό κατέκτησε 6 πρωταθλήματα (1962, 1964, 1965, 1969, 1970, 1972) και δύο κύπελλα (1967, 1969).
Ο Αριστείδης Καμάρας συμμετείχε σε 28 ευρωπαϊκά παιχνίδια του Παναθηναϊκού και ήταν μέλος της ομάδας που έφτασε στον τελικό του Κυπέλλου Πρωταθλητριών το 1971 στο Στάδιο Γουέμπλεϊ. Στον δρόμο για τον τελικό σημείωσε το τέρμα του Παναθηναϊκού στην ήττα με 4-1 από τον Ερυθρό Αστέρα και το τρίτο τέρμα στη νίκη πρόκριση 3-0 του επαναληπτικού αγώνα.

Στην Εθνική Ελλάδας

Το ντεμπούτο του με την Ελλάδα πραγματοποιήθηκε στις 3 Ιουλίου 1960, στον εκτός έδρας φιλικό αγώνα εναντίον της Δανίας. Υπήρξε μέλος της για δώδεκα συνολικά χρόνια (1960-1971), έχοντας 30 συμμετοχές.

Καριέρα στη Νομική

Ο Αριστείδης Καμάρας μετά το τέλος της ποδοσφαιρικής του καριέρας αφοσιώθηκε στη Νομική, που είχε σπουδάσει ταυτόχρονα με την ενασχόλησή του με το ποδόσφαιρο. Έχει μάλιστα χρηματίσει νομικός σύμβουλος του Πανελληνίου Συνδέσμου Αμειβομένων Ποδοσφαιριστών. 
Παράλληλα με την ενασχόλησή του στα νομικά, το 2000 εξελέγη και πρόεδρος της ομάδας που τον ανέδειξε, του Απόλλωνα Σμύρνης.
Κύπελλο ΠΟΑΣΠ 2017-18

Σύστημα διεξαγωγής

Στο Κύπελλο ΠΟΑΣΠ 2017-18 συμμετείχαν όλες οι ομάδες του πρωταθλήματος Α΄ κατηγορίας ΠΟΑΣΠ 2017-18 και 3 ομάδες από το πρωτάθλημα Β΄ κατηγορίας ΠΟΑΣΠ 2017-18.
Διεξήχθη σε 4 γύρους. Στον Α΄ γύρο, στην προημιτελική φάση και στην ημιτελική φάση έγιναν μονοί αγώνες στην έδρα της ομάδας που είχε κληρωθεί ως γηπεδούχος. Προκρινόταν η νικήτρια ομάδα. ομάδα που πετύχαινε τον μεγαλύτερο αριθμό τερμάτων. Σε περίπτωση ισοπαλία δινόταν ημίωρη παράταση. Αν μετά το τέλος της παράτασης το αποτέλεσμα εξακολουθούσε να ήταν ισόπαλο, η πρόκριση καθοριζόταν με την εκτέλεση πέναλτι. Ο τελικός γινόταν σε ουδέτερη έδρα. 
Η κυπελλούχος ομάδα είχε το δικαίωμα συμμετοχής στο Κύπελλο Κυπελλούχων ΣΤΟΚ 2017-18.
Ινστιτούτο Νεοελληνικών Σπουδών

Το Ινστιτούτο Νεοελληνικών Σπουδών (Ίδρυμα Μανόλη Τριανταφυλλίδη) είναι φορέας που ιδρύθηκε το 1959 με κληροδότημα του γλωσσολόγου Μανόλη Τριανταφυλλίδη (1883-1959) με σκοπό την  προαγωγή, τη μελέτη και την καλλιέργεια της ελληνικής γλώσσας.
Ο Μανόλης Τριανταφυλλίδης ήταν σημαντικότατος παράγοντας για την καλλιέργεια της δημοτικής γλώσσας, ιδιαίτερα με τη σύνταξη της «Νεοελληνικής Γραμματικής» το 1939, σημαντικότατο έργο για την σχολική εκπαίδευση, που τότε και για αρκετά χρόνια αργότερα είχε σαν χαρακτηριστικό της (όπως και όλο το ελληνικό κράτος) τη διγλωσσία, δηλαδή τη χρήση και της δημοτικής και της καθαρεύουσας.
Το 1956, τρία χρόνια πριν το θάνατό του,  συνέταξε την διαθήκη του, στην οποία ζητούσε να χρησιμοποιηθεί η περιουσία του για να συνεχιστεί το έργο του ώστε να «...ωφεληθούν κάπως από την περιουσία μου τα Ελληνόπουλα, γιατί αυτά βασανίζονται και ζημιώνουν από τη γλωσσική ακαταστασία που βασιλεύει στην παιδεία και στη ζωή μας.».
Το ίδρυμα Τριανταφυλλίδη ιδρύθηκε το 1959 ως παράρτημα της Φιλοσοφικής Σχολής του Αριστοτελείου Πανεπιστημίου της Θεσσαλονίκης με σκοπό την προαγωγή της ελληνικής γλώσσας, με έρευνα, επιστημονικές δημοσιεύσεις, συγκέντρωση αρχειακού ελληνικού και η έκδοση βιβλίων.
Το 1998 δημοσίευσε διαδικτυακά (on-line) το ψηφιακό «Λεξικό της κοινής νεοελληνικής».
Το 2014, το ίδρυμα βραβεύτηκε από την Ακαδημία Αθηνών με το Χρυσό Μετάλλιο της Τάξης των Γραμμάτων και των Καλών Τεχνών, «για την καλλιέργεια της δημοτικής γλώσσας και της νεοελληνικής φιλολογίας και την προαγωγή της παιδείας του ελληνικού λαού με σημαντικότατο εκδοτικό και ερευνητικό έργο»
2771 Πολζούνοφ

Φυσικά χαρακτηριστικά

Ο Πολζούνοφ περιστρέφεται γύρω από τον εαυτό του μία φορά κάθε 9 ως 14 ώρες περίπου. Τα φυσικά χαρακτηριστικά του είναι άγνωστα.
Μοχάμενταν ΣΚ (Καλκούτα)

Το ξεκίνημα

Ο σύλλογος ιδρύθηκε ως Τζουμπιλί Κλαμπ (Jubilee Club) το 1887 υπό την ηγεσία του Ναουάμπ Αμινούλ Ισλάμ. Στη συνέχεια, ο σύλλογος μετονομάστηκε σε Κρέσεντ Κλαμπ (Crescent Club). Η ονομασία του συλλόγου άλλαξε ξανά σε Χαμίντια Κλαμπ (Hamidia Club). Ο σύλλογος πήρε την ονομασία Μοχάμενταν Σπόρτινγκ Κλαμπ (Mohammedan Sporting Club) το 1891.
EuroCup Challenge

Ιστορία

Το EuroCup Challenge ήταν το τέταρτο σε σπουδαιότητα Ευρωπαϊκό κύπελλο μπάσκετ, το οποίο διοργάνωσε η FIBA Europe από την αγωνιστική περίοδο 2002-03 έως το 2006-07, οπότε και καταργήθηκε.
Την πρώτη αγωνιστική περίοδο ονομαζόταν FIBA Europe Champions Cup, τα δύο επόμενα χρόνια μετονομάστηκε σε FIBA Cup, και τα δύο τελευταία του χρόνια σε EuroCup Challenge. Δεν θα πρέπει να συγχέεται με το EuroChallenge, το οποίο συνδιοργάνωσαν η FIBA με την ULEB και είναι το παλιό FIBA EuroCup.
Στις τρεις πρώτες του διοργανώσεις η τελική φάση γινόταν με τη μορφή final four στην έδρα της μίας εκ των τεσσάρων ημιφιναλίστ, ενώ στις δύο τελευταίες του έγινε διπλός τελικός στις έδρες των 2 φιναλίστ. Πρώτη ομάδα που κατέκτησε το τρόπαιο υπήρξε ο Άρης Θεσσαλονίκης και τελευταία η ΚΣΚ ΒΒΣ Σαμάρα.
Γιάννης Καλαμπόκης

Καριέρα

Ο Γιάννης Καλαμπόκης ξεκίνησε την καριέρα του στην τοπική ομάδα του Ιλίου, "Νέοι Παλατιανής", με την οποία αγωνίστηκε στη Β΄ κατηγορία της Ε.Σ.Κ.Α.. Το 1999 μεταπήδησε στον Α.Ο. Παλαιό Φάληρο, που αγωνιζόταν στην Α2 εθνική κατηγορία. 
Το 2003 πήγε στον Ολυμπιακό, με τον οποίο αγωνίστηκε στην Α1 και στην Ευρωλίγκα. Στη συνέχεια έπαιξε διαδοχικά σε ΑΕΚ και ΠΑΟΚ και το 2007 πήγε στον Πανιώνιο, με τον οποίο αγωνίστηκε επίσης στην Ευρωλίγκα και συνέχισε και τη σεζόν 2009-2010, έπειτα από ένα διάλειμμα δύο αγώνων που μετείχε με την Μπενετόν Τρεβίζο στα πλέι-οφ του ιταλικού πρωταθλήματος το Μάιο του 2009. 
Ακολούθησε η σαιζόν 2010-2011 με τη συνεργασία του με τον Ίκαρο Καλλιθέας ενώ την επόμενη σαιζόν συνεργάστηκε ξανά με τον ΠΑΟΚ. Το κλείσιμο της σαιζόν 2011-2012 τον βρήκε στη Γερμανία με τα χρώματα της Άλμπα Βερολίνου. Την περίοδο 2012-2013 αγωνίστηκε με τον Κολοσσό Ρόδου. Από το 2013 έως το 2015 αγωνίστηκε με τον Α.Γ.Ο. Ρεθύμνου. Από το 2015 μέχρι το 2016 αγωνίστηκε στην Α.Ε.Κ κατακτώντας την τρίτη θέση στο πρωτάθλημα. Στις 29 Αυγούστου ανακοίνωσε μέσω  επιστολής, την αποχώρησή του από την ενεργό δράση σε ηλικία 38 ετών. Την ίδια μέρα η Ελληνική Ομοσπονδία Καλαθοσφαίρισης ευχαρίστησε τον αθλητή για την προσφορά του.

Προπονητής

Το 2017 ήταν παρουσιαστής του μέρους τεχνικής ανάλυσης αγώνων με την ονομασία "Focus on by John Corn" της τηλεοπτικής εκπομπής Pick n Roll στο Cosmote TV. Την σεζόν 2016-17 ξεκίνησε την προπονητική του καριέρα στις ακαδημίες του Πανιώνιου, ενώ την επόμενη σεζόν 2017-18, πήγε στις ακαδημίες του Περιστερίου. Από το 2018 είναι ο βοηθός προπονητή στην ομάδα του κινέζικου πρωταθλήματος, Zhejiang Guangsha Lions.
Ο Καλαμπόκης έχει τη θέση του βοηθού προπονητή και στην Εθνική ομάδα της Ελλάδας από το 2017.

Εθνική Ομάδα

Το 2009, σε ηλικία 31 ετών, κλήθηκε για πρώτη φορά στην Εθνική ομάδα με την οποία κατέκτησε το χάλκινο μετάλλιο στο Ευρωμπάσκετ του 2009.
Fresh Cream

Τραγούδια

1. N.S.U. (Bruce) - 2:43

2. Sleepy Time Time (Bruce, Godfrey) - 4:20

3. Dreaming (Bruce) - 1:58

4. Sweet Wine (Baker, Godfrey) - 3:17

5. Spoonful (Dixon) - 6:30

6. Cat's Squirrel (Abrahams) - 3:03

7. Four Until Late (Johnson) - 2:07

8. Rollin' and Tumblin'  (Morganfield) - 4:42

9. I'm So Glad (James) - 3:57

10. Toad (Baker) - 5:11

Βραβεία

Fresh Cream (άλμπουμ)
Ηνωμένες Πολιτείες (RIAA Certification): Χρυσός
Αβιηνός

Το Ora maritima

Ο Αβιηνός συνέγραψε το έργο Ora Maritima (= «θαλάσσιες ακτές»), βασισμένο σε υλικό από τη μορφή ακτοπλοϊκών οδηγιών των θαλασσινών που ονομαζόταν «Περίπλους» σε έμμετρη μορφή. Αναφέρεται ότι στο Ora Maritima περιέχεται κείμενο από το έργο Μασσαλιώτικος περίπλους, του 6ου αιώνα π.Χ. πιθανότατα. Το αποτέλεσμα είναι η περιγραφή ενός συγχέοντα ερασιτέχνη για τις ακτές της Μεσογείου. Ο επιμελητής του έργου A. Berthelot απέδειξε ότι ο Αβιηνός πήρε στοιχεία από το ρωμαϊκά «δρομολόγια» (Itineraria), αλλά αντέστρεψε κάποιες διαδοχές. Ο Berthelot σχολιάζει κάποια ονόματα επί της ισπανικής ακτής ως εξής: «Η παράλειψη του Emporium, που έρχεται σε κτυπητή αντίθεση με την αναφορά της Ταρραγώνος και της Βαρκελώνης, ίσως χαρακτηρίζει τη μέθοδο του Αβιηνού, που αναδιφεί σε παλαιές πηγές και αναμιγνύει τις έρευνές του με τις δικές του εντυπώσεις ως αξιωματούχου του 4ου αιώνα μ.Χ.» (Εισαγωγή). Το Ora maritima ήταν ένα έργο προοριζόμενο για τον αναγνώστη και όχι για τον ταξιδιώτη.

Συνωνυμίες

Το παραπάνω πρόσωπο, που είναι ο κατ' εξοχήν γνωστός ως Αβιηνός, δεν πρέπει να ταυτίζεται με τον Rufus (;) Festus που έγραψε περί το 369 μ.Χ. μία επιτομή (breviarium) της Ρωμαϊκής Ιστορίας.
Ο Theodore Mommsen ταύτισε τον παραπάνω με τον Rufius Festus, ανθύπατο στην Αχαΐα το 366, και αμφότερους με τον Αβιηνό. Και άλλοι πάλι τον συγχέουν με τον Festus του Τριδέντου, magister memoriae (= γραμματέα) και διαβόητο για τη σκληρότητά του ανθύπατο της επαρχίας της Ασίας, όπου είχε σταλεί να τιμωρήσει τους ενεχόμενους στη συνωμοσία του Θεοδώρου.
Χολοκυστίτιδα

Διάγνωση

Το υπερηχογράφημα είναι χρήσιμο στη διάγνωση της οξείας χολοκυστίτιδας καθώς μπορεί να εντοπίσει λίθους αλλά και φλεγμονώδεις αλλοιώσεις του τοιχώματος της χοληδόχου κύστης (π.χ. πάχυνση). Συμπληρωματικά στη διάγνωση μπορεί να συμβάλλει η απλή ακτινογραφία κοιλίας.

Θεραπεία

Η θεραπεία της οξείας χολοκυστίτιδας είναι η χολοκυστεκτομή.
Εάν η διάγνωση γίνει έγκαιρα πριν η φλεγμονή επιδεινωθεί αρκετά, (συνήθως μέσα σε 48 ώρες) τότε υπάρχει η δυνατότητα εκτέλεσης επείγουσας χολοκυστεκτομής.
Εάν περάσει αυτό το χρονικό διάστημα, τότε λόγω της φλεγμονής η εγχείρηση θεωρείται επικίνδυνη, καθώς μπορεί να προκληθούν βλάβες στα χοληφόρα και στο ήπαρ. Για αυτό σε αυτήν την περίπτωση συνίσταται συντηρητική αγωγή που περιλαμβάνει αρχικά διακοπή της σίτισης, παρεντερική χορήγηση υγρών, ηλεκτρολυτών και αντιβίωσης. Στη συνέχεια ο ασθενής μπορεί να σιτίζεται αλλά αποφεύγοντας τις λιπαρές τροφές. Ύστερα από 4-6 εβδομάδες, αφού υποχωρήσει η φλεγμονή, υπάρχει η δυνατότητα χολοκυστεκτομής.
Σε περιπτώσεις σοβαρής οξείας χολοκυστίτιδας στις οποίες δεν ενδείκνυται άμεση χολοκυστεκτομή, υπάρχει η δυνατότητα διαδερμικής χολοκυστοστομίας, με σκοπό την παροχέτευση της χοληδόχου κύστης. Αυτό αποτελεί προσωρινή λύση, και μόλις οι συνθήκες το επιτρέψουν πρέπει να γίνει χολοκυστεκτομή.

Χρόνια χολοκυστίτιδα

Λίθοι στα τοιχώματα της χοληδόχου κύστης προκαλούν συχνά φλεγμονές, που μπορεί να έχουν χρόνιο χαρακτήρα. Συνήθως τα συμπτώματα της χρόνιας χολοκυστίτιδας είναι ηπιότερα από αυτά της οξείας. Η διάγνωση, όπως και στην οξεία χολοκυστίτιδα, γίνεται συνήθως με τον υπέρηχο. Η κατ' εξοχή θεραπεία είναι η χολοκυστεκτομή. Εάν τα συμπτώματα είναι ήπια, και σε άτομα μεγάλης ηλικίας ή με προβλήματα υγείας υπάρχει δυνατότητα συντηρητικής θεραπείας με χορήγηση άλιπης δίαιτας, σπασμολυτικών και αντιβιοτικών. Η φαρμακευτική διάλυση των χολόλιθων και η λιθοτριψία είναι μέθοδοι που δεν έχουν ιδιαίτερα θετικά αποτελέσματα και σπανίως χρησιμοποιούνται.
Νιτρώδης μεθυλεστέρας

Σύνθεση

Ο νιτρώδης μεθυλεστέρας μπορεί να παραχθεί με αντίδραση νιτρώδους αργύρου (AgNO₂) και ιωδομεθάνιου (CH₃I). Ο νιτρώδης άργυρος υπάρχει σε μορφή υδατικού διαλύματος, στο οποίο συνυπάρχουν κατιόντα Ag⁺ και ανιόντα NO₂⁻. Ένα από τα μονήρη ηλεκτρονιακά ζεύγη ενός ατόμου οξυγόνου του νιτρώδους ανιόντος προσβάλλει τη μεθυλομάδα του ιωδομεθανίου, απελευθερώνοντας ανιόντα I⁻ στο διάλυμα. Αντίθετα από τον ευδιάλυτο στο νερό νιτρώδη άργυρο, ο ιωδιούχος άργυρος (AgI), που σχηματίζεται μετά την αντίδραση, είναι πολύ δυσδιάλυτη στο νερό ένωση, οπότε καθιζάνει ως κίτρινο στερεό. Σημειώστε, όμως, ότι επειδή το άζωτο είναι καλύτερο πυρηνόφιλο από το οξυγόνο, οπότε, αν γίνει αντίδραση μέσω του μηχανισμού SΝ²,  το κύριο προϊόν της παραπάνω αντίδρασης θα είναι το νιτρομεθάνιο (CH₃NO₂). ΄Ετσι, αν χρησιμοποιηθούν διαλύματα νιτρώδους νατρίου (NaNO₂) ή νιτρώδους καλίου (KNO₂) για να αντιδράσουν με το ιωδομεθάνιο, το κύριο προϊόν θα είναι νιτρομεθάνιο, με το νιτρώδη μεθυλεστέρα ως δευτερεύον υποπροϊόν. Ωστόσο, η παρουσία του κατιόντος αργύρου στο διάλυμα σταθεροποιεί τον ενδιάμεσο σχηματισμό καρβοκατιόντος (CH₃⁺), αυξάνοντας έτσι την απόδοση σε νιτρώδη μεθυλεστέρα. Σε κάθε περίπτωση, και τα δυο ισομερή σχηματίζονται:
Η ύπαρξη και των δυο αερίων ισομερών στο μείγμα της αντίδρασης αποδεικνύεται και με φασματοσκοπία υπερύθρου και με φασματοσκοπία μικροκυμάτων.
Ο νιτρώδης μεθυλεστέρας είναι ένα παραπροϊόν της καύσης αμόλυβδης βενζίνης και ίσως αυτό να αποτελεί μια από τις αιτίες μείωσης του αριθμού των εντόμων, και κατά συνέπεια και των σπουργιτών και άλλων ωδικών πτηνών στην Ευρώπη.
Οργανισμός Σιδηροδρόμων Ελλάδας

Ίδρυση

Ο Ο.Σ.Ε. ιδρύθηκε την 1η Ιανουαρίου του 1971 με το Νομοθετικό Διάταγμα 674/1970, ως μετεξέλιξη των Σιδηροδρόμων Ελληνικού Κράτους (Σ.Ε.Κ.).Ανήκει 100% στο Ελληνικό Δημόσιο.

Εκτελούμενα Έργα

Τα τελευταία χρόνια ο Οργανισμός άρχισε να εκσυγχρονίζει το δίκτυό του προγραμματίζοντας την κατασκευή νέας διπλής σιδηροδρομικής γραμμής υψηλών ταχυτήτων, κανονικού εύρους, που θα ενώνει την Αθήνα και τον Πειραιά  με το Αεροδρόμιο Ελ. Βενιζέλος, τη Θεσσαλονίκη και την Πάτρα και μονής γραμμής προς τα σύνορα σε Ειδομένη και Προμαχώνα.
Τα τρένα θα αναπτύσσουν ταχύτητα μέχρι και 200 χλμ/ώρα σε ορισμένα σημεία, ενώ για την κίνησή τους θα χρησιμοποιούν ηλεκτρική ενέργεια. Το δίκτυο σήμερα είναι ολοκληρωμένο σε μεγάλο βαθμό, με εξαίρεση τα τμήματα Λειανοκλάδι - Δομοκός, Πολύκαστρο - Ειδομένη και Κιάτο - Πάτρα.
Βάσει του νόμου 4277/2014 για το νέο ΡΣΑ ορίζονται πολλές από τις βελτιώσεις στο δίκτυο. Στις 6 Ιουνίου 2018 η απόσταση Αθήνας-Θεσσαλονίκης θα βελτιωθεί στις 3.20' με την ολοκλήρωση της παραλλαγής Τιθορέας-Δομοκού.

Μελλοντικά Έργα

Ακόμη, έχουν εκπονηθεί μελέτες για τα τμήματα Θριάσιο - Σφίγγα (συντόμευση κατά 30 χλμ της απόστασης Αθηνών - Θεσσαλονίκης), Παράκαμψη Αχαρνών, Αναβάθμιση από Αθήνα έως Οινόη και Αιγίνιο - Σίνδος (παράκαμψη Πλατέως), τα οποία θα συντομεύσουν περαιτέρω την απόσταση Αθήνας - Θεσσαλονίκης.

Οικονομικά προβλήματα

Ο Ο.Σ.Ε. έχει σημαντικά οικονομικά ελλείμματα, δεδομένου ότι εμφανίζει συστηματικά σημαντικές ζημιές. Κατά την οικονομική χρήση του 2007 ο όμιλος πραγματοποίησε πωλήσεις 103,7 εκ. ευρώ εκ των οποίων 65% περίπου προήλθε από τη μεταφορά επιβατών. Οι αμοιβές και τα έξοδα προσωπικού ξεπέρασαν τα 385 εκ. ευρώ, ενώ οι πληρωμές τόκων πλησίασαν τα 362 εκ.. Στην προβληματική εικόνα των οικονομικών του Οργανισμού ήρθε, το καλοκαίρι του 2008, να προστεθεί η αποκάλυψη κυκλώματος λαθρεμπορίας, που προσέθετε βαγόνια για ίδιον όφελος στις εμπορευματικές αμαξοστοιχίες. Το γεγονός αποκαλύφθηκε όταν σε σύγκρουση εμπορικής με επιβατική αμαξοστοιχία στις 14 Ιουλίου, διαπιστώθηκε ότι τα 14 από τα 34 βαγόνια της εμπορικής αμαξοστοιχίας δεν αναφέρονταν στα συνοδευτικά έγγραφα.

Φωτογραφία

Η φωτογράφηση στους δημόσια προσβάσιμους χώρους του ΟΣΕ αλλά και του Προαστιακού σιδηρόδρομου (χώρος επιβατών στις αμαξοστοιχίες και στους σταθμούς) επιτρέπεται καθώς το δικαίωμα των φωτογράφων να φωτογραφίζουν εντός των χώρων του ΟΣΕ και του Προαστιακού καλύπτεται από το Σύνταγμα. Το θέμα είχε γίνει αντικείμενο διαμεσολάβησης του Συνήγορου του Πολίτη μεταξύ 2004 και 2008 με αφορμή τη προσπάθεια προσωρινής απαγόρευσης φωτογράφησης κατά τη διάρκεια των Ολυμπιακών Αγώνων του 2004, και ο Συνήγορος του Πολίτη αποφάσισε πως "η απαίτηση «άδειας φωτογράφησης» ισοδυναµεί πλήρως προς απαγόρευση" και "δεν υπάρχει εξουσιοδότηση νόµου για τη θέσπιση περιορισµών στο δικαίωµα φωτογράφησης χώρων και συρµών εξ ορισµού προσιτών στην κοινή θέα".
Άνω Πυξάρι Δράμας

Ιστορία

Το χωριό ιδρύθηκε τον 19ο αιώνα τον καιρό της τουρκοκρατίας. Μετά τον Δεύτερο Βαλκανικό πόλεμο προσαρτήθηκε στην Ελλάδα.
Μετά τον Α Παγκόσμιο Πόλεμο, ο πληθυσμός του Πυξαρίου εκδιώχθηκε στην Τουρκία, ενώ οι Έλληνες πρόσφυγες φιλοξενούνταν στο χωριό. Το 1927 το όνομα του χωριού πήρε τη σημερινή του ονομασία. Το 1928 το χωριό ήταν απόλυτα προσφυγικό με συνολικά 236. άτομα.
Στο Πυξάρι βρίσκεται το ιστορικό "Γεφύρι της Δράμας.
Γκραν Πρι Μεξικό 2018 (Φόρμουλα 1)

Αγώνας

Ο αγώνας διεξήχθη την Κυριακή 28 Οκτωβρίου 2018.
A Dramatic Turn of Events

Ιστορία του δίσκου

Οι Dream Theater μπήκαν στα "Cove City Sound Studios" στις 3 Ιανουαρίου 2011 με σκοπό την ηχογράφηση του διαδόχου του "Black Clouds And Silver Linings". Η σύνθεση των νέων κομματιών ολοκληρώθηκε στις 2 Μαρτίου, από τους Τζον Πετρούτσι, Τζέιμς ΛαΜπρι, Τζον Μιανγκ και Τζόρνταν Ρούντες. Στην συγκεκριμένη διαδικασία δεν συμμετείχε ο νέος ντράμερ του σχήματος, Μάικ Μαντσίνι, ο οποίος αντικατέστησε τον Μάικ Πορτνόι. Η μίξη του ήχου ολοκληρώθηκε στις 28 Ιουνίου από τον Άντι Γουάλας.
Ο δίσκος κυκλοφόρησε στις 12 Σεπτεμβρίου 2011 ανεβαίνοντας στην όγδοη θέση του Billboard στις Ηνωμένες Πολιτείες και το Top-10 σε 15 χώρες. Το σινγκλ του δίσκου, "On the Backs of Angels", προτάθηκε για βραβείο Γκράμι στην κατηγορία "Best Hard Rock/Metal Performance" και αποτέλεσε την πρώτη υποψηφιότητα του συγκροτήματος για Γκράμι.
Οι κριτικές για το άλμπουμ υπήρξαν ανάμεικτες, με το "Allmusic" να του δίνει τρία αστέρια με άριστα τα πέντε, το "Popmatters" 5 / 10, η "Montreal Gazette" 4 / 5 και το "Metal Archives" 82%.
Η περιοδεία για την προώθηση του δίσκου ξεκίνησε στις 4 Ιουλίου 2011 στην Ρώμη και μετά το ευρωπαϊκό κομμάτι συνεχίστηκε στην Βόρεια Αμερική με support συγκρότημα τους Trivium. Στην συνέχεια, επέστρεψαν στην Ευρώπη με τους Periphery να ανοίγουν τις εμφανίσεις τους, μετέβησαν στην Ασία με τον Andy McKee, και πάλι στην Βόρεια Αμερική με τους Crimson Projekct και ολοκλήρωσαν την περιοδεία στην Λατινική Αμερική. Στο τελευταίο αυτό κομμάτι, ηχογραφήθηκε ο ζωντανός δίσκος "Live at Luna Park", στο Μπουένος Άιρες της Αργεντινής.

Λίστα Τραγουδιών

1. On the Backs of Angels (Petrucci, Rudess, Myung) - 8:42

2. Build Me Up, Break Me Down (Petrucci, Rudess, Myung, LaBrie) - 6:59

3. Lost Not Forgotten (Petrucci, Rudess, Myung, LaBrie) - 10:11

4. This Is the Life (Petrucci, Rudess) - 6:57

5. Bridges in the Sky (Petrucci, Rudess, Myung) - 11:01

6. Outcry (Petrucci, Rudess, Myung) - 11:24

7. Far from Heaven (Petrucci, Rudess, LaBrie) - 3:56

8. Breaking All Illusions (Petrucci, Rudess, Myung) - 12:25

9. Beneath the Surface (Petrucci) - 5:26
Fiat Bravo (2007)

Βραζιλιάνικη εκδοχή

Η έκδοση του Bravo στην Βραζιλία λανσαρίστηκε το 2010 και τα δικαιώματα συναρμολόγησής του διατέθηκαν στο Fiat Automovais στο Μπετίμ. Η διανομή του στην αγορά ήταν με δυο διαφορετικούς κινητήρες και με τρείς διαστάσεις ελαστικών, που το 2012 αυξήθηκαν σε πέντε. Ο αποκλειστικά βραζιλιάνικης κατασκευής και κυκλοφορίας κινητήρας του Bravo 1.8 λίτρων 16V ήταν συνοδευόμενος με ένα 5-τάχυτο χειροκίνητο κιβώτιο ταχυτήτων. Διαθέσιμο ήταν και το αυτόματο κιβώτιο τεχνολογίας Dualogic, όπως και ο ιταλικός κινητήρας των 1.4 λίτρων. Οι κινητήρες αυτοί, απέδιδαν 130-132 και 150 ίππους αντίστοιχα. Επίσης, οι Βραζιλιάνοι κατασκευαστές ανέλαβαν και την ανανέωση του μοντέλου, που έγινε το 2015, με πιο «αιχμηρή» εμφάνιση, μια τροποποίηση στην γρίλια, ενώ εξωτερικά εκσυγχρονίστηκε και το πίσω μέρος του οχήματος - όλα αυτά, προσέδωσαν μια πιο σπορ αισθητική στο Bravo.